નવી દિલ્હી: જમ્મુ-કાશ્મીરના ઉરી સ્થિત સૈન્ય મુખ્યાલય પર થયેલા અાતંકી હુમલાથી નારાજ મોદી સરકારે જવાબી કાર્યવાહીની રૂપરેખા તૈયાર કરી લીધી છે. હુમલા બાદ ગૃહપ્રધાન રાજનાથસિંહ તરફથી બોલાવાયેલી ઉચ્ચ સ્તરીય બેઠકમાં જવાબી કાર્યવાહીનું ગંભીર મંથન થયું. સૂત્રોના જણાવ્યા અનુસાર ભારતીય સેનાએ પાકિસ્તાન સાથે જોડાયેલી ૭૭૮ કિલોમીટર લાંબી એલઓસી પર પાકિસ્તાનને જડબાતોડ જવાબ આપવા માટે પરવાનગી માગી છે. ભારતીય સેનાએ એલઓસી પર તોપ તહેનાત કરવા અને પાકિસ્તાની સીમાની અંદર હુમલા સહિતનાં ઓપરેશન્સને મંજૂરી આપવા પણ જણાવ્યું છે.